Як зазначыла Зінаіда Камароўская, святкаванне 90-годдзя паэмы “Сымон-музыка” адбывалася не толькі ў Беларусі, але і далёка за яе межамі як выставамі і навуковымі канферэнцымі, так і міжнароднымі чытаннямі твору, што адбыліся 4 снежня мінулага году. Спадарыня Зінаіда назвала пераможцамі конкурсу ўсіх яго ўдзельнікаў за тое, што яны звярнуліся да творчасці народнага паэта, натхніліся яго паэтычным геніем і спрычыніліся да аднаго з лепшых твораў нацыянальнай паэтычнай класікі.